Taywalt, deg tsekla timawit, dtusridt acku ulac acu yettilin gar umennay d uzayez-is. Aḍris, yettruḥu srid seg yimi n umennay ɣer umeẓẓuɣ n unermas.Deg wannect-a, temgarad tsekla timawit ɣef tsekla yuran imi taywalt deg-s tettili d tarusridt acku yettili wayen iferqen amennay ɣef uzayez-is. Yella udlis i d-yekkan gar-asen, yis-s i yettaweḍ uḍris-nni ɣer unermas. Rnu ɣer waya, deg tsekla yuran,ulac win ara d-iḥebsen amaru-nni neɣ win ara diskecmen iman-is. Daɣen amaru, mi ara d-yesnulfu, ur yeḥwaǧ ara win ara yilin ɣer yidis-is.